4
1 Me fe u ton ni shishi Rji mba Kristi Yesu wa ani bla tre ni bi vir baba bi wa ba kwu ye'a, domin yema nikohma. 2 Yo suron di hla tre'a ko iton hei, ko ton na hei na, yar ghan, treba, no ba mre ni vu suron ni tsro ba. 3 Hon niye wa indi bana vu suron ni tre didi'a na sei de ba wa bi tsro tre wa isuron ba ni kpayeim ni ba, bi wa ba tre kpie wa itoh mba nifa du ba woh ba. 4 Ba kam toh ba rji ni jaji, da hu ni bubu wa bla choloncho. 5 Naki i'u wuka yo tu me ni bubu ri, di vu suron ni yah, di tidu bi bla tre rji, di ti du me wawu. 6 Nakima ziza'an basi zo'ome na hadaya u' so itoh mu wa mi don gbugblu'ati. 7 Me taku didima, di ta kle, di zi jaji. 8 Ba zi inze u' bi kiklan susron u'bla tre, ani ne ni chachu kima, ana me ni kangrji muna, aman ni biwa ba kpanyiem ni ye ma. 9 Sima gbagbala di yeni me, nati jinkiri na. 10 Dimas kame don, dani son gbugbulu u zizan, da hi ni Tassaluniki, Kariskia a hi ni Galatiyawa u Titus ahi ni Dalmatiya. 11 Luka ni kangrji ma ahei nime, mba Markus di jin tia ni kpame, don ahei ni amfani mu ni bubu tindu. 12 Naki, me ton Tikikus hi ni Afisis. 13 Burgo wa mi don zi taru was ni wo karbus, inde u ye, u ka ban jin ni ben ba 14 Iskandari u' la'a ba gbaju a tsra me yah kpukpome, du Bachi ni ha u ni tu meme ndu ma. 15 Naki u me u ka mla ya tu me niwu, don ana kpayeim ni tre mbua' na. 16 Ni vie u mumla wa me kare tumu, ba ndi wa akrie ni kogon mu, ba kame don ni kangrji mu, du ba na bla lahre mba sur ni ba wu na. 17 Naki Bachi ka krie ni me, da ne gbegbenlen wa nime u tre ani kagon, ndi ba, baka wo di ba kpame chuwo ni yeiu chen. 18 Bachi ni kpame chuwo ni meme du, nakima ani kpa me chuwo har hi ni kohma ni shu, ni u kuma daraja hini gbugbulu ni gbugbulu amin. 19 Chi ba Biriska mba Akila ni koh Onisifurus. 20 Arastus a so ni Korintus, naki me don Turufimus ni Militus ana hei ni si kpa na. 21 Sima gbangbla di ye ri du su ti, Afbulus ni chuu ni Budis, Ni Linus ni Kalafidiya ni mir vayi wawu. 22 Bachi ka son ni ruhu me. Didi ka hei ni yi.